**Rhestr wirio Cynrychiolwyr Academaidd**

Mae’r rhestr wirio hon wedi’i chynllunio i'ch helpu i gadw golwg ar gamau gweithredu a disgwyliadau allweddol y mae'n rhaid i chi eu cwblhau er mwyn cyflawni eich rôl fel Cynrychiolydd Academaidd.

**Tymor 1**

|  |  |  |
| --- | --- | --- |
| **Camau Gweithredu a Disgwyliadau** | **Gwybodaeth Bellach** | **Rhestr wirio ✔** |
| 1. **Mynychu Hyfforddiant**
 | Dylech fynychu'r hyfforddiant sy'n berthnasol i chi. Naill ai ar gyfer dechreuwyr, y rhai sy’n dychwelyd, neu hyfforddiant ôl-raddedig. |  |
| 1. **Cyflwyno’ch hun**
 | Esboniwch eich rôl, gan sicrhau bod eich cyd-fyfyrwyr ar y eich cwrs yn gwybod sut i gysylltu â chi. Gall hyn fod trwy weiddi allan mewn darlithoedd, creu tudalennau cyfryngau cymdeithasol neu trwy e-bost (cyn belled â’ch bod wedi arwyddo'r cytundeb).  |  |
| 1. **Dod i adnabod y cynrychiolwyr yn eich adran**
 | Mae bob amser yn well gweithio gyda'ch gilydd i gynyddu nifer y myfyrwyr sy'n eich adnabod ac yn awyddus i ymgysylltu â chi.* Mae angen i’r rhai sy'n rhannu'r un rôl fel cynrychiolwyr gydweithredu.
* Byddem yn annog y rhai ohonoch chi sydd yn yr un grŵp blwyddyn i weithio gyda’ch gilydd.
* Dydych chi ddim yn gyfyngedig o ran pwy rydych chi'n cydweithredu â nhw, felly gall cynrychiolwyr ar draws yr adran gyfan helpu ei gilydd bob amser.
 |  |
| 1. **Casglu Adborth gan Fyfyrwyr**
 | Wrth fynd ati i gasglu adborth:1. Dewiswch ddulliau rydych chi'n gyfforddus â nhw
2. Dewiswch y dulliau a fydd fwyaf addas ar gyfer y grŵp a nifer y myfyrwyr rydych chi'n eu cynrychioli
3. Defnyddiwch sawl dull er mwyn sicrhau eich bod chi'n rhoi cyfle i bawb gynnig adborth
4. Anogwch fyfyrwyr i rannu adborth cadarnhaol a negyddol.
5. Cydweithiwch â Chynrychiolwyr Academaidd eraill
 |  |
| 1. **Mynychu eich PYSM**
 | * Fe'ch gwahoddir gan eich adran i fynychu Pwyllgorau Ymgynghori Staff-Myfyrwyr.
* Dylid cynnal y PYSM ar gyfer Tymor 1 yn ystod wythnos addysgu 7 neu 8
* Anfonwch eich ymddiheuriadau a'ch adborth os na allwch fod yn bresennol.
* Cofiwch yr A,B,C,D o ddarparu adborth effeithiol.
 |  |
| 1. **Cau'r Cylch Adborth**
 | * Dywedwch wrth fyfyrwyr beth yw deilliannau eu hadborth a darparwch ddiweddariadau.
* Os na fydd modd newid rhywbeth neu os bydd cyfyngiadau amser a.y.b. esboniwch pam.
* Rhannwch grynodeb o’r cofnodion gyda'r myfyrwyr pan fyddwch chi'n eu derbyn
* Dilynwch i fyny ar unrhyw feysydd sy’n peri pryder
 |  |

**Tymor 2/3**

|  |  |  |
| --- | --- | --- |
| **Camau Gweithredu a Disgwyliadau** | **Gwybodaeth Bellach** | **Rhestr wirio ✔** |
| 1. **Darparu Gwybodaeth i’r Myfyrwyr**
 | Atgoffwch y myfyrwyr eich bod yn dal i fod yn eich rôl, a gwnewch yn siŵr eich bod yn rhannu unrhyw gynnydd neu fuddugoliaethau yn sgil yr adborth a godwyd y tymor diwethaf.Rhannwch unrhyw wybodaeth berthnasol o’r 2il Dymor o’ch adran neu Undeb y Myfyrwyr. Er enghraifft:* Terfynau amser ar gyfer Aseiniadau
* Myfyrwyr y Drydedd Flwyddyn - Llenwch yr ACF
* Sefyll yn yr Etholiadau ar gyfer Swyddogion yr UM
* Enwebiadau ar Agor ar gyfer Gwobr Staff a Myfyrwyr
 |  |
| 1. **Casglu Adborth gan Fyfyrwyr**
 | Dylech weithredu ar y cyd â’r Cynrychiolwyr Academaidd yn eich adran ac annog myfyrwyr i ddal ati i rannu adborth cadarnhaol a negyddol. |  |
| 1. **Mynychu eich PYSM**
 | * Dylid cynnal y PYSM ar gyfer Tymor 2 yn ystod wythnos addysgu 2 neu 3
* Dylid cynnal y PYSM ar gyfer Tymor 3 yn ystod wythnos addysgu 8 neu 9
* Gwiriwch y cynnydd a wnaed ar y camau gweithredu o’r cyfarfod blaenorol.
* Anfonwch eich ymddiheuriadau a'ch adborth os na allwch fod yn bresennol.
* Cofiwch yr A,B,C,D o ddarparu adborth effeithiol.
 |  |
| 1. **Cau'r Cylch Adborth**
 | * Dywedwch wrth fyfyrwyr beth yw deilliannau eu hadborth a darparwch ddiweddariadau.
* Os na fydd modd newid rhywbeth neu os bydd cyfyngiadau amser a.y.b. esboniwch pam.
* Rhannwch grynodeb o’r cofnodion gyda'r myfyrwyr pan fyddwch chi'n eu derbyn
* Dilynwch i fyny ar unrhyw feysydd sy’n peri pryder
 |  |
| 1. **Sefyll yn yr Etholiadau ar gyfer Cynrychiolwyr Academaidd**
 | Os ydych chi wedi mwynhau eich rôl ac yr hoffech chi barhau yn y Tymor Academaidd newydd, bydd angen i chi ail-sefyll mewn etholiadau!Os nad ydych chi eisiau parhau neu y byddwch chi'n graddio eleni, rhannwch eich profiad ac anogwch eraill i sefyll am rôl! |  |

Cofiwch, trwy gydol y flwyddyn bydd cyfleoedd eraill i chi ddatblygu eich rôl a'ch sgiliau, cwrdd â chynrychiolwyr eraill a chadw’n gyfoes â’r Swyddog Materion Academaidd. Rydym yn eich annog i gymryd rhan cymaint â phosibl a siarad â staff a myfyrwyr trwy gydol y flwyddyn (nid dim ond mewn PYSM) i godi a datrys adborth.

Pob Lwc!

Os oes angen unrhyw help arnoch, e-bostiwch alg51@aber.ac.uk neu suacademic@aber.ac.uk

**Codwch eich llais dros eich addysg**

